b'\n_START_ARTICLE_\nD\xc3\xb8dsspillet (film)\n_START_SECTION_\nHandling\n_START_PARAGRAPH_\nHarry Callahan (Clint Eastwood) bliver sat p\xc3\xa5 en tilsyneladende enkel sag, der omhandler drabet p\xc3\xa5 rockemusikeren Johnny Squares (Jim Carrey). Squares var narkoman og skyldte mange penge, noget som tilsyneladende g\xc3\xb8r sagen enkel at opklare. Indtil det viser sig, at Peter Swan (Liam Neeson), som er leder en film som Squares medvirket i, har en s\xc3\xa5kaldt "d\xc3\xb8dsliste", et spil best\xc3\xa5ende af en makaber liste over kendisser, som man tipper vil d\xc3\xb8 i n\xc3\xa6rmeste fremtid. Johnny Squares var p\xc3\xa5 listen. Harry finder ogs\xc3\xa5 sig selv p\xc3\xa5 listen. Snart bliver kendisser p\xc3\xa5 listen dr\xc3\xa6bt i r\xc3\xa6kkef\xc3\xb8lge, af en morder som ser ud til at v\xc3\xa6re inspireret af Swan og hans skr\xc3\xa6kfilme.\n_START_SECTION_\nModtagelse\n_START_PARAGRAPH_\nThe Dead Pool modtog blandede anmeldelser. Den har en rating p\xc3\xa5 52% positive tilkendegivelser p\xc3\xa5 filmhjemmesiden Rotten Tomatoes. Roger Ebert fra Chicago Sun-Times gav filmen gode anmeldelser og skrev at den "er s\xc3\xa5 god som originalen. Smart, hurtig og med \xc3\xa6gte humor." Gene Siskel fra Chicago Tribune var ogs\xc3\xa5 positiv og skrev "m\xc3\xa5ske den bedste Dirty Harry-film siden den f\xc3\xb8rste."\n_START_SECTION_\nIndtjening\n_START_PARAGRAPH_\nThe Dead Pool blev udgivet i USA i juli 1988. I \xc3\xa5bningsweekenden indspillede den for $9.071.330 i 1.988  biografer i USA, med et gennemsnit p\xc3\xa5 $4.954. I USA endte den med at indspille for $37.903.295, hvilket g\xc3\xb8r den til den mindste profitable i filmserien.\n_START_SECTION_\nEfterf\xc3\xb8lger\n_START_PARAGRAPH_\nEastwood udtalte at han ikke havde nogen interesse i endnu en Dirty Harry-film. I 2000 sagde han sp\xc3\xb8gende om potentielle efterf\xc3\xb8lgere: "Dirty Harry VI! Harry er g\xc3\xa5et p\xc3\xa5 pension. Han st\xc3\xa5r i en b\xc3\xa6k og fluefisker. Han bliver tr\xc3\xa6t af at bruge pole- og BA-BOOM! Eller Harry er pensioneret, og fanger kriminelle med sin rollator?"'